1998R1506 — FI — 09.04.2014 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON ASETUS (EY) N:o 1506/98,

annettu 13 päivänä heinäkuuta 1998,

hasselpähkinöitä, myös filbertspähkinöitä, koskevan yhteisön tariffikiintiönä sovellettavan myönnytyksen vahvistamisesta Turkin osalta vuodelle 1998 ja tiettyjen myönnytysten suspendoimisesta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon vuoden 1994 liittymisasiakirjan, ottaa huomioon komission ehdotuksen, sekä katsoo, että Euroopan talousyhteisön ja Turkin välisessä assosiaatiosopimuksessa ( 1 ), jäljempänä ’sopimus’, myönnetään Turkille tiettyjä maataloustuotteita koskevia myönnytyksiä, Itävallan tasavallan, Ruotsin kuningaskunnan ja Suomen tasavallan liittymisen vuoksi olisi mukautettava hasselpähkinöitä, myös filbertspähkinöitä, koskevaa myönnytystä, jotta otetaan huomioon ne tämän tuotteen kaupan järjestelyt, jotka olivat olemassa Itävallan, Ruotsin ja Suomen sekä Turkin välillä, vuoden 1994 liittymisasiakirjan 76, 102 ja 128 artiklan mukaisesti yhteisön on toteutettava tarvittavat toimenpiteet tämän tilanteen korjaamiseksi; nämä toimenpiteet on toteutettava yhteisön yksipuolisina tariffikiintiöinä, joihin sisältyvät Itävallan, Ruotsin ja Suomen soveltamat sopimusperusteiset tullietuusmyönnytykset, EY — Turkki-assosiaationeuvoston maataloustuotteiden kauppajärjestelystä 25 päivänä helmikuuta 1998 tekemässä päätöksessä N:o 1/98 säädetään Turkista peräisin olevien maataloustuotteiden yhteisöön suuntautuvaa tuontia koskevien etuuksien tehostamisesta ja lujittamisesta sekä vahvistetaan useita etuusmyönnytyksiä lihan ja elävien eläimien Turkkiin suuntautuvan yhteisön viennin osalta, Turkki on vuodesta 1996 alkaen kieltänyt elävien nautaeläinten tuonnin (CN-koodi 0102) ja rajoittanut naudanlihan tuontia (CN-koodit 0201-0202); tällaiset määrälliset rajoitusten kaltaiset toimenpiteet eivät ole sopimuksen mukaisia ja estävät yhteisöä soveltamasta päätöksellä N:o 1/98 sille myönnettyjä myönnytyksiä; ongelman ratkaisemiseksi Turkin kanssa marraskuusta 1997 helmikuuhun 1998 käydyistä neuvotteluista huolimatta määrällisiä rajoituksia on jatkettu, ja näiden toimenpiteiden vuoksi kyseisten yhteisöstä peräisin olevien tuotteiden vienti Turkkiin on keskeytetty, yhteisön kaupallisten etujen suojaamiseksi tilanne olisi tasapainotettava vastaavin toimenpitein; näin ollen tämän asetuksen liitteissä säädettyjen myönnytysten suspendoiminen on aiheellista, ON ANTANUT TÄMÄN ASETUKSEN:







1 artikla

Liitteessä I oleva yksipuolinen tariffikiintiö vuodeksi 1998 avataan. Asetuksen (EY) N:o 1981/94 ( 2 ), jolla neuvosto on avannut yhteisön tariffikiintiöitä tietyille muun muassa Turkista peräisin oleville tuotteille, 4 — 8 artiklaa sovelletaan.

2 artikla

Suspendoidaan liitteessä I säädetty yksipuolinen tariffikiintiö sekä liitteessä II säädetyt kaksi tariffikiintiötä.

▼M1

3 artikla

Komissio lopettaa täytäntöönpanosäädöksillä 2 artiklassa tarkoitetut suspendointitoimenpiteet heti, kun etuuskohteluun oikeutetun Turkkiin suuntautuvan unionin viennin esteet on poistettu. Nämä täytäntöönpanosäädökset hyväksytään 3 a artiklan 2 kohdassa tarkoitettua tarkastelumenettelyä noudattaen.

▼M1

3 a artikla

1. Komissiota avustaa Euroopan parlamentin ja neuvoston asetuksen (EU) N:o 1308/2013 ( 3 ) 229 artiklalla perustettu maatalouden yhteisen markkinajärjestelyn komitea. Tämä komitea on Euroopan parlamentin ja neuvoston asetuksessa (EU) N:o 182/2011 ( 4 ) tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

3. Kun komitean lausunto on määrä hankkia kirjallista menettelyä noudattaen, tämä menettely päätetään tuloksettomana, jos komitean puheenjohtaja lausunnon antamiselle asetetussa määräajassa niin päättää tai vähintään neljäsosa komitean jäsenistä sitä pyytää.

▼B

4 artikla

Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I







Järjestysnumero CN-koodi Tavaran kuvaus Yksipuolisen kiintiön määrä (tonnia) Kiintiöön sovellettava tulli 09.0201 0802 21 00 Hasselpähkinät, myös filbertspähkinät (Corylus Spp.), tuoreet tai kuivatut, kuorel-liset tai kuorettomat 9 060 Vapaa 0802 22 00









LIITE II







Järjestysnumero CN-koodi Tavaran kuvaus Kiintiön määrä vuotta tai vahvistettua määräaikaa kohti (tonnia) Kiintiöön sovellettava tulli 09.0217 ex080711 00 Tuoreet vesimelonit: 14 000 Vapaa tullattaessa 16.6.–313. 09.0207 2002 90 31 Muulla tavalla kuin etikan tai etikkahapon avulla valmistetut tai säilötyt tomaatit, muut kuin kokonaiset tai paloitellut, kuiva-ainepitoisuus vähintään 12 painoprosenttia 30 000, kuiva-ainepitoisuus 28 – 30 painoprosenttia Vapaa 09.0209 2002 90 39 2002 90 91 2002 90 99